PRIMARIA COMUNEI GRUIA
JUDETUL MEHEDINTI 


Anexa   1 la Proiect
Regulamentului privind implementarea, determinarea cuantumului, încasarea si administrarea taxei de salubrizare pentru utilizatorii serviciului de salubrizare

1. - Serviciul public de salubrizare este constituit la nivel județean, iar în zona de colectare Lot 4 – Vânju Mare, din care face parte și comuna Gruia, este prestat de către operatorul de salubritate SC Ecosal  Drobeta SRL, conform contractului de concesiune nr. 707 din 23.10.2019.
Pentru funcționarea acestui serviciu, se stabilește taxa speciala denumita  ''taxa de salubrizare".
 2. - Taxa de salubrizare se plătește pentru colectarea de deșeuri menajere ( de la populație) și asimilabile ( de la agenți economici și instituții publice) colectate pe 4 fracții ( plastic + metal, hârtie+carton, sticlă și deșeuri reziduale).
Persoanele fizice care dețin locuințe pe raza comunei Gruia, persoanele fizice autorizate, întreprinderile familiale, întreprinderile individuale care au sediul, punct de lucru, sau desfășoară activități economice în comuna Gruia și persoanele juridice care au sediul, punct de lucru, sau desfășoară activități economice in comuna Gruia sunt obligate la plata taxei de salubrizare stabilită prin prezenta hotărâre.
 3 - Taxa se datorează de către toți posesorii de locuință din comuna Gruia, precum și de către persoanele fizice din alte județe sau din alte state care dețin proprietăți sub forma unor locuințe pe teritoriul comunei Gruia.
4 – Valoare taxei de salubrizare pentru agenții economici, persoane juridice sau instituții publice se stabilește prin înmulțirea cantității de deșeuri generate lunar cu tarifele unitare stabilite pentru fiecare fracție colectată. Modul de implementare a principiului ”poluatorul plătește ” este greutatea, adică toate deșeurile colectate vor fi cântărite.
           5 - Persoanele care desfășoară activități pe baza liberei inițiative la nivelul cabinetelor (medicale, de avocatura, etc.), birourilor (notariale, executorilor judecătorești, de expertiza, etc.), precum și persoanele fizice autorizate, întreprinderile individuale, întreprinderile familiale, datorează taxa de salubrizare.
6 - Calculul taxei de salubrizare pentru persoanele fizice, se face pe baza declarației de impunere a acestora. Termenul de depunere al declarației privind taxa de salubrizare este 01.07.2021.
La declarațiile de impunere, se vor putea face modificări în timpul anului prin declarații  rectificative Anexa nr. 3 la prezenta hotărâre.
Termenul de depunere a declarației rectificative este de 30 de zile de la data modificării apărute.
  7  - In cazul nedepunerii declarației, obligația de plata se va stabili din oficiu de către organele de specialitate pe baza oricăror date și informații deținute de acestea (date și informații obținute în urma controalelor efectuate la alți contribuabili care au legături cu plătitorul în cauza, din dosarul fiscal al plătitorului, informații de la terți, informații de la evidența populației, etc.).
8 - Nedepunerea declarației sau a declarației rectificative precum și depunerea acestora peste termen constituie contravenție și se sancționează cu amendă contravenționala cuprinsa intre 25 lei și 2500 lei, în conformitate cu dispozițiile O.G. 2/2001 privind regimul juridic al contravențiilor.               
9- Declarația de impunere se depune la Compartimentul Contabilitate, Birou  taxe si impozite din cadrul primăriei, este cea prevăzuta de anexa nr.2, anexă care face parte integranta din prezenta hotărâre, constituind în același timp înștiințare de plata.
10 - Taxa de  salubrizare pentru persoanele fizice este de 5,29 lei/luna/persoana conform  calculului taxei de salubrizare urban/rural pentru zona 4 de colecatre  Vanju Mare - Anexa 4 .
Pentru luarea în evidență ca plătitori ai taxei de salubrizare, proprietarul imobilului depune o declarație de impunere inițială, pe propria răspundere, sub sancțiunile aplicate faptei de fals în actele publice, conform anexei nr.1, in termen de 30 de zile de la aprobarea cuantumului taxei.
In cazul in care proprietarii persoane fizice dețin imobile rezidențiale/nerezidentiale ce sunt închiriate către alte persoane fizice sau juridice în scopul desfășurării unor activități comerciale obligația de a depune declarația de impunere însoțită de o copie după contractul de închiriere, comodat, sau orice alt act de dare  în folosință etc. în vederea stabilirii creanțelor fiscale aparține atât proprietarului și chiriașului.
In caz de deces a titularului dreptului de proprietate asupra imobilului, obligația de depunere a declarației de impunere și de plata a taxei de salubrizare revine moștenitorului de drept al acestuia.
In situația in care contribuabilul  - persoană  fizică deține mai multe imobile, va
depune o declarație pentru fiecare imobil.
Pentru imobilele rezidențiale proprietatea persoanelor fizice care sunt închiriate altor persoane fizice, obligația de a declara și achita taxa revine proprietarului.
Pentru imobilele rezidențiale proprietatea persoanelor juridice care sunt închiriate altor persoane fizice, obligația de a declara și achita taxa revine proprietarului.
In situația  imobilelor  cu  destinația  de  locuință  aparținând  statului  sau  unității
administrativ teritoriale care sunt închiriate către persoane fizice, obligația de depunere a declarației și de plată a taxei revine chiriașului.

	Tarifele folosite la stabilirea taxei pe care o plătesc agenții economici, persoane juridice, instituții publice este prevăzut în anexa nr. 5
                       11.	Nu sunt scutite de la plata taxei de salubrizare persoane fizice și juridice:
          12 - Taxa de salubrizare se datorează lunar. 
Neplata taxei atrage după sine, calculul și plata majorărilor de întârziere precum și aplicarea măsurilor de urmărire și executare silita prevăzute de Legea nr. 207/2015 privind Codul de procedura fiscala.
          13. Serviciile pentru care se plătește taxa de salubrizare sunt colectarea deșeurilor menajere și asimilabile precolectate  în puncte de precolectare pe fracții, respectiv hârtie+carton, plastic+metal, sticlă, deșeuri reziduale, transportul acestora, sortarea sau tratarea mecano – biologică, depozitarea. Toate aceste activități au ca scop reducerea cantităților de deșeuri depozitate și îndeplinirea astfel a obligațiilor de mediu. Nu face obiectul plății taxei de salubrizare colectarea deșeurilor din construcții/demolări/reamenajări, deșeuri voluminoase, deșeuri electrice și electronice, deșeuri periculoase, baterii/acumulatori, cauciucuri, uleiuri, deșeuri provenite din organizarea unor evenimente. Pentru colectarea acestora se vor încheia contracte distincte cu operatori de salubritate.
	14. Persoanele fizice care domiciliază pe raza comunei Gruia au, în calitatea lor de utilizatori ai serviciului de salubrizare, următoarele obligații:
0. să depună declarațiile de impunere/rectificative conform prezentului Regulament si să achite obligațiile de plata, stabilite prin actele administrative emise de autoritățile  administrației  publice  locale constituite la nivelul comunei Gruia;
0. sa asigure precolectarea separata (colectare selectiva), in recipientele asigurate de operatorul serviciului, distinct inscripționate si amplasate in spatii special amenajate, a deșeurilor pe care le-au generat în propria gospodărie, inclusiv ca urmare a activităților lucrative pe care le desfășoară; 
0. să asigure accesul utilajelor de colectare a deșeurilor la punctele de colectare;
0. să nu sustragă fracțiile reciclabile din deșeurile municipale (metal, sticla, hârtie, plastic) în scopul valorificării/predării unor alte persoane fizice sau juridice  neautorizate;
0. alte obligații prevazute în Legea nr. 101/2006, republicată, cu modificările ulterioare, Legea 51 /2006 rep. cu modificările   si completările ulterioare, care fac referire la serviciul de salubrizare, Ordonanța de urgență a Guvernului nr. 196/2005 privind Fondul pentru Mediu cu modif. si completarile ulterioare, Legea nr. 211/2011 privind regimul deșeurilor, a Legii nr. 249/2015 privind modalitatea de gestionare a ambalajelor si a deșeurilor de ambalaje si a celorlalte acte normative în vigoare privind managementul  deșeurilor.

